
Z Á P I S N I C A 
zo zasadnutia Obecného zastupiteľstva
V SILADICIACH
DŇA: 03.04.2019 














Prítomní: podľa prezenčnej listiny ( príloha č. 1)
Poslanci: Ing. Janka Antalová, Ing. Zuzana Nosková ,Jozef Trnovec, Ing. Michal Mesároš, Mgr. Andrej Lackovič, Daniel Rau
Ospravedlnený poslanec: Vladimír Hábel
Overovatelia zápisnice: Ing. Zuzana Nosková, Ing. Michal Mesároš
Rokovanie viedol: starosta obce Róbert Repka
Program: súčasťou zápisnice ( Pozvánka, príloha č. 2)
Zapisovateľka: Zuzana Jurišová
1.2. BOD: Otvorenie zasadnutia, určenie zapisovateľa a overovateľov
Starosta obce zahájil zasadnutie OZ a privítal poslancov a ostatných prítomných. Zasadnutia sa zúčastnili 6 poslanci OZ, zástupca spoločnosti Slovenské Štrkopiesky, s.r.o. a ďalší prítomní podpísaní na Prezenčnej listine. Za overovateľov zápisnice starosta obce určil poslancov: Ing. Zuzana Nosková a Ing. Michal Mesároš, za zapisovateľku bola určená p. Zuzana Jurišová.
3.BOD Schválenie programu
Hlasovanie č. 1
Starosta obce dal hlasovať za schválenie programu, tak ako bol uvedený na Pozvánke.
Za:  6  zdržal sa: 0   proti: 0 
OZ schválilo v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov( Zákon o obecnom zriadení ) program rokovania podľa bodov uvedených v pozvánke. ( príloha č. 2)
4. BOD: Zrušenie návrhu Územného plánu obce Siladice Zmeny a doplnky č. 3
     Zasadnutia sa zúčastnil predstaviteľ spoločnosti Slovenské štrkopiesky, občania obce Siladice ako i občania susedných obcí, ktorých by sa situácia zmeny Územného plánu v obci Siladice týkala, starostky Z Horných a Dolných Zeleníc, poslanci z Dolným Zeleníc a ďalší prítomní podľa prezenčnej listiny.
[bookmark: _GoBack]Starosta obce vyzval každú stranu aby sa vyjadrila a uviedol, že zámer s ktorým obec Siladice išla do podpisu Zmluvy so spoločnosťou Slovenské Štrkopiesky bola možnosť zabezpečiť finančné prostriedky pre obec Siladice. V Diskusii vystúpili zástupcovia z každej strany, každý sa prezentovali so svojim názormi a pohľadmi na danú situáciu. Predstaviteľ spoločnosti Slovenské Štrkopiesky obhajoval spoločnosť. Starostka z Dolných Zeleníc predniesla sťažnosti obyvateľov Dolných Zeleníc ohľadom potencionálnej vyťaženosti cestnej dopravy. Starostka z Horných Zeleníc konštatovala, že v jej obci ľudia podpisujú Petíciu ohľadom zastavenia predmetného Územného plánu. V neposlednom rade obyvatelia obce Siladice doručili na Obecný úrad v Siladiciach Petíciu občanov k ťažbe štrkopieskov.
Za poslancov OZ predniesla názory Ing. Zuzana Nosková. Starosta obce po búrlivej diskusii všetkých zúčastnených strán dal hlasovať.
Hlasovanie č. 1
Za:  5  Proti:  0   Zdržal sa: 1
Za: Ing. Zuzana Nosková, Mgr. Andrej Lackovič, Daniel Rau, Ing. Michal Mesároš, 
      Jozef Trnovec
Zdržal sa: Ing. Janka Antalová
UZNESENIE č. 7/2019
Obecné zastupiteľstvo v Siladiciach
v zmysle § 20 a § 22 zákona č. 50/1976 Zb. o územnom plánovaní a stavebnom poriadku v platnom znení a v nadväznosti na § 11, ods. 4, písm. c zákona č. 369/1990 Zb. o obecnom zriadení v platnom znení:
a) berie na vedomie Petíciu občanov k ťažbe štrkopieskov v zmysle zákona č. 85/1990 Z.z. § 5, s tým, že ju OZ prerokovalo za účasti zástupcov petície;
b) schvaľuje Zmenu zadania Zmien a doplnkov územného plánu obce Siladice  tak, že ruší:  Návrh riešenia ,,Územného plánu obce Siladice - Zmeny a doplnky č.3/2018 - lokalita RZ 29/v – ťažba a úprava štrkopieskov, na základe Petície občanov;
c) ukladá Obecnému úradu v spolupráci s obstarávateľom vykonať potrebné úkony k aktualizácii návrhu podľa tohto uznesenia.


5. BOD Záver
Starosta obce poďakoval prítomným na účasť a ukončil zasadnutie OZ
Zapísala: Zuzana Jurišová dňa: 09.04.2019   ..............................
Overovatelia zápisnice:
Dňa: 09.04.2019    Ing. Zuzana Nosková, poslankyňa OZ        ....................................
Dňa: 09.04.2019    Ing. Michal Mesároš, poslanec OZ               ....................................  
Starosta obce súhlasí s Uznesením v zápisnici č.  02/2019 zo dňa 03.04.2019 

                                            ............................... Róbert Repka, starosta obce, 09.04.2019        
                                                    
Všetky prílohy k Zápisnici č. 02/2019 sú k nahliadnutiu k dispozícii na Obecnom úrade v Siladiciach.     

